
                                                                                                                              ΑΝΗΚΕΙ ΣΤΗ Δ/ΞΗ  

       ΠΑΡΑΡΤΗΜΑ     ΣΤ'
          ΤΕΧΝΙΚΕΣ     ΠΡΟΔΙΑΓΡΑΦΕΣ
Τα προαναφερόμενα είδη του ΠΑΡΑΡΤΗΜΑΤΟΣ Α' της Διακήρυξης θα πρέπει να πληρούν τις συνημμένες Τεχνικές Προδιαγραφές, που αποτελούν αναπόσπαστο μέρος της παρούσας .

ΑΝΗΚΕΙ ΣΤΗΝ ΔΙΑΚΗΡΥΞΗ ΓΙΑ ΤΗΝ ΣΥΝΤΗΡΗΣΗ ΤΟΥ ΙΑΤΡΟΤΕΧΝΟΛΟΓΙΚΟΥ ΕΞΟΠΛΙΣΜΟΥ ΤΩΝ ΚΕΝΤΡΩΝ ΥΓΕΙΑΣ

ΤΕΧΝΙΚΗ ΠΕΡΙΓΡΑΦΗ
Η παρούσα Τεχνική Περιγραφή αφορά στο αντικείμενο και στις υποχρεώσεις του μειοδότη – συντηρητή του Ιατροτεχνολογικού εξοπλισμού των Κέντρων Υγείας όπως περιγράφονται παρακάτω:
ΑΝΤΙΚΕΙΜΕΝΟ

1.1
Αντικείμενο της διακήρυξης είναι η  συντήρηση και εν γένει Τεχνική Υποστήριξη των Ιατρικών Μηχανημάτων των Κέντρων Υγείας που   αναφέρονται 
στο Παράρτημα Α και Παράρτημα Β των τεχνικών προδιαγραφών. 

Η Τεχνική υποστήριξη περιλαμβάνει:

Α. Την ετήσια προληπτική συντήρηση των μηχανημάτων (2 ετησίως) για τα 
Ακτινολογικά μηχανήματα, σύμφωνα με τους ισχύοντες κανόνες της τεχνολογίας και επιστήμης (Παράρτημα Α).

 Β. Την επισκευή, λόγω βλάβης, των μηχανημάτων  του παραρτήματος Α  και του παραρτήματος Β.

 Γ. Την παροχή όλων των αναγκαίων υλικών και ανταλλακτικών.

 Δ. Κάθε άλλη εργασία μη ρητά κατονομαζόμενη όμως αναγκαία και απαραίτητη για την ασφαλή λειτουργία των μηχανημάτων .

 Ε. Τη συντήρηση –επισκευή των εμφανιστηρίων των Ακτινολογικών   μηχανημάτων των Κέντρων Υγείας ως αναφέρονται στο Παράρτημα Α.

Μετά την αντικατάσταση ακτινολογικής λυχνίας ή ενισχυτού εικόνας ο ανάδοχος συντηρητής υποχρεούται να εκδώσει έκθεση ασφαλούς λειτουργίας του ακτινολογικού εργαστηρίου και ποιοτικού έλεγχου των ακτινολογικών συσκευών. 

            Τα προς συντήρηση Ιατρικά Μηχανήματα είναι τα εξής είδη:


1.
Ακτινολογικό Μηχάνημα.


2.
Ακτινολογικό – Ακτινοσκοπικό Μηχάνημα.

             3.         Εμφανιστήρια Ακτινολογικών Μηχανημάτων.

1.2     Η 7η Υ.ΠΕ. Κρήτης  έχει το δικαίωμα, μετά από εισήγηση του Κέντρου Υγείας  και  με μονομερή του απόφαση, να αφαιρέσει από την σύμβαση μεμονωμένα μηχανήματα  που περιλαμβάνονται στους καταλόγους του Παρατήματος Α & Β λόγω καταστροφής,   αχρήστευσης ή αντικατάστασής του.

1.3       Η 7η Υ.ΠΕ. Κρήτης  , έχει το δικαίωμα, μετά από εισήγηση των Κέντρων Υγείας και   σε συμφωνία με τον συντηρητή,  να του αναθέσει την συντήρηση και άλλων   ομοειδών μηχανημάτων, πέραν των αναφερομένων  στην συνημμένη κατάσταση, με   τους ίδιους όρους της προσφοράς.

Προς τούτο οι 
οικονομικές προσφορές πρέπει να είναι αναλυτικές για ωριαία απασχόληση και μετάβαση στο Κέντρο Υγείας και για απασχόληση στο εργαστήριο του συντηρητή . 

Κατά το πρώτο τρίμηνο συντήρησης ο συντηρητής σε συνεργασία με τον  υπεύθυνο του Κέντρου Υγείας θα καταγράψει λεπτομερώς τον συντηρούμενο  εξοπλισμό. Ο κατάλογος που θα δημιουργηθεί με αυτό τον τρόπο κατά το πρώτο   τρίμηνο θα αναμορφώνεται συνεχώς σύμφωνα με τις ανωτέρω παραγράφους 1.2 και  και θα αποτελεί παραστατικό για την ανά  τετράμηνο εξόφληση του συντηρητή . Ο Συντηρητής υποχρεούται να καταγράφει σε μαγνητικό μέσο Η/Υ τις σχετικές με  την συντήρηση και λειτουργία του κάθε μηχανήματος,     πληροφορίες.  Ο μαγνητικός  δίσκος θα παραδίδεται μαζί με τα  δικαιολογητικά πληρωμής ανά  τετράμηνο στη 7η Υ.ΠΕ. για την  παρακολούθηση της πορείας της σύμβασης και  την εξαγωγή  συμπερασμάτων.   

  ΥΠΟΧΡΕΩΣΕΙΣ ΣΥΝΤΗΡΗΤΗ – ΠΑΡΑΚΟΛΟΥΘΗΣΗ ΕΚΤΕΛΕΣΗΣ    ΣΥΜΒΑΣΗΣ

2.1. Για την καλή και συνεχή λειτουργία του εξοπλισμού του κάθε Κέντρου  Υγείας, που εντάσσεται στο υπόψη αντικείμενο, ο συντηρητής είναι υποχρεωμένος να διαθέτει όλα τα απαραίτητα εργαλεία, ανταλλακτικά και όργανα, το απαιτούμενο ειδικευμένο προσωπικό για  τη χωρίς καθυστερήσεις εκτέλεση των υποχρεώσεών του.

2.2. Οι ειδικοί τεχνικοί του Συντηρητή  υποχρεούνται να επισκέπτονται κάθε Κέντρο Υγείας, δύο (2) φορές το χρόνο ανά εξάμηνο και να προβαίνουν σε εργασίες προληπτικής συντήρησης και ρύθμισης των μηχανημάτων των Παραρτημάτων Α και Β  , ώστε  να εξασφαλίζεται η καλή και ασφαλής λειτουργία των μηχανημάτων.

2.3. Οι τεχνικοί του Συντηρητή είναι υποχρεωμένοι, οσάκις καλούνται για επισκευή, να φθάνουν στο Κέντρο Υγείας μέσα σε  12  ώρες.  Ο χρόνος ακινητοποιήσεως ενός μηχανήματος υπολογίζεται από της γνωστοποιήσεως της βλάβης στο γραφείο του  συντηρητή, ή στον εκπρόσωπό του εφόσον  ορίσει.

2.4   Οι τεχνικοί του Συντηρητή είναι υποχρεωμένοι να παραδώσουν με το 
συντηρημένο ή επισκευασμένο μηχάνημα στον χρήστη και συμπληρωμένο δελτίο επίσκεψης και  τεχνικής υποστήριξης.  Το δελτίο αυτό θα συντάσσεται εις  τριπλούν.  Ένα θα παραδίδεται στο Κέντρο Υγείας (μαζί με  το μηχάνημα), ένα θα  παραδίδεται στη 7η Υ.ΠΕ. Κρήτης  μαζί με το προς εξόφληση  παραστατικό και  ένα    θα παραμένει στον Συντηρητή.

2.5.Ο υπεύθυνος του Κέντρου Υγείας είναι υποχρεωμένος κατόπιν συνεννοήσεως για την ώρα μετάβασης να παραδώσει αμέσως μετά την άφιξη στους  τεχνικούς
του Συντηρητή το προς επισκευή μηχάνημα ή τις προς  "επισκευή – αντικατάσταση" Ακτινολογικές Λυχνίες, ενισχυτές εικόνας. Κάθε καθυστέρηση   με υπαιτιότητα του
υπεύθυνου του Κέντρου Υγείας θα αναγράφεται στο   πρωτόκολλο.

2.6. Ο συνολικός ετήσιος χρόνος μη λειτουργίας του κάθε μηχανήματος λόγω  βλάβης, όπως προκύπτει από τα δελτία επίσκεψης και Τεχνικής Υποστήριξης  δεν θα υπερβαίνει τις 15 εργάσιμες ημέρες.  Ο Συντηρητής δεν μπορεί να  επικαλεσθεί έλλειψη προσωπικού, τεχνολογικού εξοπλισμού υλικών και ανταλλακτικών για την δικαιολόγηση καθυστερήσεων στην αποκατάσταση λειτουργίας και στον χρόνο ακινητοποίησης των μηχανημάτων, διότι υποχρεούται να έχει εξασφαλίσει την ύπαρξη των απαιτούμενων παραπάνω προϋποθέσεων για την απρόσκοπτη γρήγορη και αποτελεσματική εκτέλεση της συντήρησης και τεχνικής υποστήριξης.          

           Ο χρόνος ακινητοποίησης του μηχανήματος δεν προσμετράται ως ανωτέρω στις παρακάτω περιπτώσεις:

-
Εάν η βλάβη οφείλεται σε κακή χρήση ή λειτουργία σε συνθήκες εκτός των  προδιαγραφών του μηχανήματος.

-
Εάν η βλάβη οφείλεται σε κακή πρόθεση ή σε λόγους ανωτέρας βίας.

-
Εάν οι τεχνικοί εμποδίζονται στην άσκηση της εργασίας του σύμφωνα με τα  προαναφερόμενα.

-
Εάν η καθυστέρηση οφείλεται σε λόγους ανωτέρας βίας (τροχαίου ατυχήματος,  δυσμενών καιρικών συνθηκών, κ.λ.π.).

-
Δεν υπολογίζεται ως ημέρα ακινητοποίησής του μηχανήματος εάν η βλάβη  αναγγελθεί στον συντηρητή μετά τις 12 το μεσημέρι.

-
Δεν υπολογίζεται ως ημέρα ακινητοποίησής του μηχανήματος εάν η βλάβη  αποκατασταθεί και το μηχάνημα λειτουργήσει μέχρι τις 10 το πρωί.

-
Δεν υπολογίζεται ως ημέρα ακινητοποίησης του μηχανήματος εάν η βλάβη  αποκατασταθεί σε 24 ώρες.. 

2.7 Όλες οι εργασίες του συντηρητή θα εκτελούνται κατά το δυνατόν μέσα στο ωράριο εργασίας του Κέντρου Υγείας και εάν παραστεί ανάγκη θα         διευκολύνεται
να εργάζεται και τις απογευματινές ώρες.

2.8 Ο συντηρητής υποχρεούται στο τέλος κάθε τετραμήνου να παραδίδει στη 7η Υ.ΠΕ ,τα αρχειοθετημένα ανακεφαλαιωτικά στοιχεία των εργασιών σε  δισκέτες, προκειμένου ο Φορέας να παρακολουθεί την συντήρηση (καλή  εκτέλεση – κόστος,  κ.λ.π.) και να εξάγει τα αναγκαία για αυτόν  συμπεράσματα.  
ΠΟΙΝΙΚΕΣ ΡΗΤΡΕΣ

Εάν κατά τη διάρκεια ενός έτους πλήρους συντηρήσεως από της υπογραφής  της συμβάσεως η ολική περίοδος μη λειτουργίας κάθε μηχανήματος, λόγω   βλάβης υπερβεί τις ημέρες που αναφέρονται στην παράγραφο 2.6, τότε για   κάθε επιπλέον ημέρα επιβάλλεται, ανά μηχάνημα, ποινική ρήτρα ίση με το  δεκαπλάσιο της αντίστοιχης ημερήσιας αμοιβής του συντηρητή (δηλαδή, ετήσια αποζημίωση /360Χ10).

Εάν κατά την διάρκεια της συντήρησης ο συντηρητής δεν εκπληρώνει τις   υποχρεώσεις του, όπως καθορίζονται από τη σύμβαση αυτή, τότε ο Φορέας   έχει το δικαίωμα μονομερούς λύσεως της αντίστοιχης σύμβασης.

ΠΑΡΑΡΤΗΜΑ Α

Ακτινολογικά μηχανήματα

1. Κέντρο Υγείας Κανδάνου                  Ακτινολογικό ( MEDICOR EDR 750 B)

2. Κέντρο Υγείας Βάμου                        Ακτινολογικό ( MEDICOR EDR 750 B)

3. Κέντρο Υγείας Σπηλίου                     Ακτινολογικό ( MEDICOR EDR 750 B)

4. Κέντρο Υγείας Αγίας Φωτεινής         Ακτινολογικό ( MEDICOR EDR 750 B)

5. Κέντρο Υγείας Χάρακα                     Ακτινολογικό ( MEDICOR EDR 750 B)

6. Κέντρο Υγείας Βιάννου                     Ακτινολογικό ( MEDICOR EDR 750 B)
7. Κέντρο Υγείας Αγίας Βαρβάρας      Ακτινολογικό ITALRAY Srl 
8. Κέντρο Υγείας Αρκαλοχωρίου        Ακτινολογικό ITALRAY Srl 
9. Κέντρο Υγείας Καστελλίου             Ακτινολογικό ITALRAY Srl 
10. Κέντρο Υγείας Μοιρών                 Ακτινολογικό ITALRAY Srl 
11. Κέντρο Υγείας Τζερμιάδων          Ακτινολογικό ITALRAY Srl 

12. Κέντρο Υγείας Περάματος           Ακτινολογικό ITALRAY Srl

13. Κέντρο Υγείας Κισσάμου            Ακτινολογικό ITALRAY Srl
14. Κέντρο Υγείας Ανωγείων                  Ακτινολογικό μηχάνημα(MERATE  MTO-ct )
ΠΑΡΑΡΤΗΜΑ Β

Εμφανιστήρια 

1. Εμφανιστήριο τύπου CURIX 60 AGFA του Ακτινολογικού μηχανήματος  MEDICOR EDR-750 B, του Κέντρου Υγείας Χάρακα.

2. Εμφανιστήριο τύπου  CURIX 60 AGFA του Ακτινολογικού μηχανήματος  MEDICOR EDR-750 B, του Κέντρου Υγείας Κανδάνου.

3. Εμφανιστήριο τύπου CURIX 60 AGFA του Ακτινολογικού μηχανήματος  του Κέντρου Υγείας Άνω Βιάννου.

4. Εμφανιστήριο ( αυτόματο) τύπου AGFA MEMORAY CLASSIC EOS (4MR7206) του Ακτινολογικού μηχανήματος ΜERATE του Κέντρου Υγείας Ανωγείων.

5. Εμφανιστήριο τύπου KONICA SRX 101 A του ακτινολογικού μηχανήματος MEDICOR R-3 του Κέντρου Υγείας Σπηλίου.

6. Εμφανιστήριο ( αυτόματο) τύπου KODAK ( με Κ.Α. 104-0047) του ακτινολογικού μηχανήματος του Κέντρου Υγείας Βάμου.

7. Εμφανιστήριο τύπου KONICA SRX 101 A του Ακτινολογικού       μηχανήματος MEDICOR EDR 750B, του Κέντρου Υγείας Αγίας  Φωτεινής.

PAGE  
4

